I august trådte den nye rygelov i kraft. Men her fra årsskiftet gælder den for alvor. Det er nemlig først nu, at Arbejdstilsynet kan udstede påbud og bøder til virksomheder, der bryder loven. De sidste fire måneder i 2007 var en opstart, hvor Arbejdstilsynets ansatte vejledte virksomheder i at overholde loven. Tove Ferm, der er centerchef for Arbejdstilsynet i Nord- og Midtjylland, har endnu ikke et bud på, hvor mange påbud og bøder hun forventer at udstede i Nordjylland. Bøde på 10.000 kr. - Der har været et enkelt påbud indtil videre. Men det er ikke muligt at sige noget om vores forventninger, når året er så ungt. Men vi er ude og kontrollere, siger Tove Ferm til nordjyske.dk. Der er en række vejledende størrelser på bøden, hvis en virksomhed bryder loven. Første bøde koster 2000 kroner. Det stiger til 5000 kroner anden gang. Tredje gang må virksomheden punge ud med 10.000 kroner. - Men bødens størrelse ligger ikke fast. I sidste ende er det domstolene, der bestemmer, siger Tove Ferm.

Referat:
Hammeren falder, hvis nordjyske virksomheder bryder rygeloven